
Dora COJOCARU - Originarä din Baia-Mare, dintr-o familie mixtä 
maghiaro-romänä, Dora Cojocaru (n. 1963) a studiat compozitia cu Cornel 
Täranu, la Academia de Muzicä „Gheorghe Dima” din Cluj-Napoca. 
După absolvire, şi-a continuat studiile cu Johannes Fritsch, la Academia de 
Muzicä din Köln, Germania. Reintoarsä in Romänia, a obtinut titlul de 
Doctor in Muzicologie, cu o tezä despre György Ligeti, publicatä in 1999 
la editura MediaMusica, Cluj-Napoca. Pe längä acest volum, Dora 
Cojocaru a scris o carte intitulatä W. A. Mozart - Cvartetele haydniene 
(Editura Muzicalä, Bucuresti, 2000) si a publicat numeroase articole in 
diferite reviste muzicale. Activitatea sa a fost recompensatä cu numersoase 
premii (Societatea Română Mozart/1997, Uniunea Compozitorilor din 
România/1989, 1999 etc.) şi burse de studii (Paul Sacher, Socrates, Gaudeamus, D.A.A.D,, 
Comunitatea Europeană, Heinrich Böll, Consiliul pentru Arte al Canadei, Consiliul de arte si litere din 
Québec etc.). Compozițiile sale au fost publicate la editura Miiller&Schade AG din Berna/Elvetia si 
sunt interpretate în întreaga lume. În calitate de conferenţiar universitar la Academia de Muzică 
„Gheorghe Dima” din Cluj-Napoca, Dora Cojocaru a predat compoziția, istoria muzicii şi teoria 
muzicii şi a fost invitată să susțină cursuri, ateliere şi conferinţe în numeroase țări europene. De 
asemenea, a participat în calitate de membru al juriului la diferite concursuri artistice şi a colaborat cu 
„Westdeutscher Rundfunk” din Germania. Din anul 2002, trăieşte în Montreal şi susține prelegeri la 
diferite universităţi şi centre culturale. 


Din dorința de păstra cât mai fidel textul manuscrisului mozartian, aflat la British 
Museum din Londra, ediţiile tipărite ale renumitelor Cvartete haydniene de W.A. Mozart 
(inclusiv Neue Ausgabe Sämtlicher Werke”) prezintă unele diferențe față de prima ediţie, 
publicată, în 1875, la editura Artaria din Viena. 

În studiile lor asupra manuscriselor acestor cvartete, Marius Flothuis, Allan Tyson, 
Ludwig Finsher şi Wolf-Dieter Seiffert clarifică o cronologie a scrierii lor: decembrie 1782 — 
iulie 1783 (Cvartetele KV 387, 421 şi 458) şi noiembrie 1784 — ianuarie 1785 (Cvartetele KV 
428, 464 şi 465). De asemenea, autorii dau detalii despre corecturile făcute de Mozart în 
scriitură, acestea justificänd efortul laborios al creației, la care probabil se referea 


compozitorul în dedicatia sa către Haydn, datată 1 septembrie 1875: “Essi sono, e vero il 


3 Wolfgang Amadeus Mozart, Neue Ausgabe sämtlicher Werke. Serie VIII. Kammermusik. Werkgruppe 20: 
Streichquartette und Quartette mit einem Blasinstrument. Abteilung 1: Streichquartette. Band 2, Vorgelegt von 
Ludwig Finscher, Bärenreiter Kassel etc., 1962. 

frutto di una lunga, e laboriosa fatica...”'* 


. Un aspect interesant rămâne însă nediscutat: 
modificarea tempoului unora dintre menuete, care au în manuscrise titulaturi diferite față de 
ediția princeps. 

Dintre cele şase Cvartete haydniene, în manuscrise, doar Cvartetul in si bemol major, 
KV 458 are Menuetul in tempo „Moderato”, celelalte fie purtând indicatia „Allegro” 
(Cvartetele in sol major, KV 387, mi bemol major, KV 428 si do major, KV 465), fie apäränd 
fără tempo (Cvartetele re minor, KV 421 si in la major, KV 464). La prima ediţie, tempourile 
rapide au fost înlocuite cu Allegretto, iar Menuetul Cvartetului în re minor KV 421 a 
dobândit, şi el, acelaşi tempo. Acest lucru este, fără îndoială, o mare curiozitate, în special 
fiindcă asemenea modificări nu se întâmplă şi la nivelul altor menuete din cvartetele de 
coarde de Mozart. Astfel, în lucrările similare anterioare nu apar indicaţii precise de tempo 
(decât, eventual, sub forma Minuetto ori Tempo di Menuetto),” iar în cele elaborate ulterior se 
constată utilizarea permanentă a indicatiei Allegretto sau Moderato. Cu siguranță că, 
schimbările de tempo din prima ediţie a Cvartetelor haydniene (apărută în timpul vieţii lui 
Mozart), s-au făcut cu acordul compozitorului, însă motivul pentru care ele s-au înfăptuit 
pare, la prima vedere, obscur. Dar, o investigație asupra caracterului specific al menuetului, 
cât şi asupra aspectelor de morfologie pe care el le poate prezenta, ar putea explica deciziile 
autorului. 

Menuetul este un dans de origine franceză, semnalat pentru întâia oară la curtea lui 
Ludovic al XIV-lea (pe la 1660) ca o lucrare în tempo moderat şi în mişcare ternară, cu un 
caracter elegant şi grațios. El pătrunde în creaţia barocului ca dans stilizat, fie în suitele 
instrumentale, fie ca piesă de sine stătătoare, şi se cristalizează sub două aspecte: în muzica 
franceză păstrează tempoul moderat şi caracterul nobil, iar în cea italiană (de pildă, la 
Alessandro Scarlatti) devine ceva mai rapid, viteza mărită conferindu-i şi o expresie mai 
rustică. (De obicei, acest tip este notat în 3/8 sau 6/8)'°. Compozitorii germani (Haendel, 


Bach) preiau în lucrările lor ambele tipuri.” 


14 Corecturile apar în momentele de armonie cromatică şi de mare complexitate polifonicä, care, aparent, iau 
creat autorului dificultăţi. Se pare că, procesul compoziţiei a continuat şi în timpul notării partiturii, lucru rar în 
cazul lui Mozart, care obişnuia să îşi pună lucrările pe hârtie doar după ce le încheia în minte. 

15 Asemenea indicaţii (notate cu Tempo di Minuetto de către Mozart şi cu Tempo di Menuetto de către tatăl său, 
Leopold) sunt absolut natural legate de Allegretto, ca o viteză uzuală pentru menuetul austriac. Gleich sugerează 
că după ce compozitorul s-a mutat la Viena, în 1781, a început să dea mai multe detalii referitoare la tempoul 
menuetului din cauza apariţiei diferitelor experienţe legate de acesta pe tărâmul vitezei de execuţie, în special 
prin Cvartetele op. 33 (1778-1781) de Haydn. Astfel, a devenit necesar să se specifice Allegretto-ul obişnuit, sau 
orice altă categorie de tempo excepţională. 

16 Michel L’Affilard exemplifică în lucrarea sa Principes tres-faciles pour bien apprendre la musique (1694) 
două tipuri de menuete: unul în trei pătrimi, cu mişcare moderată, şi unul în trei optimi, cu mişcare mai rapidă 

Clasicii introduc mişcarea respectivă atât în muzica de cameră, cât şi în cea simfonică, 
aşezând-o, cel mai adesea, ca parte a treia într-un ciclu, dar şi ca parte secundă. În plus, 
tempoul caracteristic menuetului este folosit uneori spre a indica expresia specială pe care 
melodia trebuie să o aibă chiar în forme cum ar fi sonata (Thomas Arne: Simfonia nr. 3 în mi 
bemol major, Haydn: Sonata pentru pian, în mi bemol major, Hob. XVI/25) sau rondoul 
(Mozart: Concertul pentru vioară si orchestră în la major, KV 219!'%; Concertul pentru pian şi 
orchestră în mi bemol major, KV 271!5). 

În ceea ce priveşte structura menuetului, documentele vremii aduc o serie de mărturii 
importante. Astfel, teoreticieni ca Brossard (1703), J. J. Rousseau (1768) sau H. Compan 
(1787) descriu dansul respectiv drept o cvadratură fără „accidente structurale”. J. P. 
Kirnberger ajunge chiar să standardizeze genul, in 1757, ca exerciţiu de compozitie-model: o 
formă strofică de 16 sau 32 de măsuri, echilibrată din punctul de vedere al construcției. 
Desigur că, aceste teoretizări îşi au sorgintea în practica muzicală a vremii, în care, de pildă, 
Domenico Scarlatti crea „sinfonii”* cu menuete ce prezentau această configurație structurală, 
model preluat de compozitori ca J. Schmitz, C. F. Abel, M. G. Monn sau chiar J. Haydn, in 
sonatele sale timpurii, pentru pian. Mai târziu, structura pătrată a menuetului va fi deranjată 
prin apariţia asimetriilor (datorate, adesea, şi travaliului contrapunctic), caracterul simplu şi 
elegant de dans fiind oarecum abandonat şi înlocuit cu unul mai dramatic. 

În menuetul haydnian, se resimte, în general, o mai puternică apropiere de folclor 
(şi nu numai de cel austriac, ci şi de cel maghiar, slovac ori croat), în special datorită prezenţei 
aspectelor rustice de Lândler. Nu întâmplător, în Cvartetele op. 33, menuetul este înlocuit cu 
scherzo-ul, fapt ce a făcut ca aceste opusuri să fie numite gli Scherzi. În schimb, la Mozart — 
compozitor citadin prin excelență — menuetul este departe, din punct de vedere stilistic, de cel 
haydnian, atât prin caracter, cât şi prin construcția de obicei mult mai elaborată, care pune 
suficient de multe probleme de interpretare. Deşi Cvartetele op. 33, care atinseseră deja o 
„maturitate clasică”?! constituiseră un model pentru Mozart, se observă o îndepărtare a 
acestuia de predecesorul său tocmai prin menuet, ce abordează, adesea, tehnici de compoziție 
de tip dezvoltätor. Dar, ceea ce îi apropie pe cei doi, este modul similar de stilizare a dansului 


francez, care „uită” modelul baroc, cu țesătura sa muzicală ce sugerează curgerea uniformă. 


(apud Jean-Pierre Marty, The Tempo Indications of Mozart, Yale University Press, New Haven & London, 1988, 
p. 193). 

17 Indiferent de tempo, Bach foloseşte numai metrul de 3/4. 

5 Finalul poartă titulatura Rondeau. Tempo di Menuetto. 

19 Rondoul final are un episod de menuet, în la bemol major. 

20 Apärute la Londra în 1720. 

*! Blume, op cit., p. 546. 

Desigur, acest lucru este o consecință a stilului clasic, ce preferă sentimentului dramatic, 
acțiunea dramatică, exprimată muzical prin evenimente foarte bine articulate şi adesea 
surprinzătoare. Nu întâmplător, spre sfârşitul secolului al XVIII-lea, în cvartetul de coarde, 
stilul concertant şi cel de operă se amestecă, iar forma de sonată, potrivită ca o mänusä 
esteticii clasicismului, se răsfrânge asupra altor tipuri formale, incluzând menuetul. 

Astfel, şi în Cvartetele haydniene, se observă predominanta formei de sonatä, 
alături de o anumită preferință în ordonarea tiparelor în cadrul genului. În mod tradițional, 
părțile întâi abordează forma de sonată, care reapare, cu particularități speciale, şi în părțile 
lente, in menuete sau în mișcarea finală. Deşi personalitatea lui Haydn şi-a pus evident 
amprenta asupra lui Mozart, se remarcă acum la cel din urmă o importantă notă de 


originalitate şi maturitate în scriitură şi în modul de abordare a formelor. 


KV 387 KV 421 KV 458 KV 428 KV 464 KV 465 
sol major re minor sib major mib major la major do major 

I Sonata Sonata Sonata Sonata Sonata Sonata 
Allegro Allegro Allegro Allegro Allegro Adagio. 
vivace assai moderato vivace assai non troppo Allegro 

u Tristrofic Tristrofic Tristrofic Sonata Tristrofic Sonata (no 
Mare mare Mare Andante mare development) 
Menuetto* Andante Menuetto con moto Menuetto. Andante 
(Allegretto). (Moderato). Trio Cantabile 
Trio Trio 

III | Sonata (no Tristrofic Sonata (no Tristrofic Variations Tristrofic 
development) | Menuetto development) | Mare Andante Mare 
Andante (Allegretto). | Adagio Menuetto* Menuetto 
cantabile Trio Allegretto (Allegretto). 

+Trio Trio 

IV | Sonata Variations Sonata Rondo Sonata Sonata 
Molto Allegretto Allegro assai Allegro Allegro non | Allegro 
Allegro ma non vivace troppo Molto 

troppo 


(* Menuetele marcate cu asterix sunt în formă de sonatä.) 


Izvoarele menuetului mozartian se cer căutate nu numai în creaţia lui Haydn, ci şi în 
stilul rococo (Johann Christian Bach, Carl Philipp Emanuel Bach) sau în barocul târziu 
(Wilhelm Friedemann Bach). Desigur că, menuetele din Cvartetele haydniene nu mai sunt 


dansuri stilizate, în adevăratul sens al cuvântului. Totuşi, ele prezintă puternice trăsături ce le 

apropie de genul dansant, deşi caracterul lor se deosebeşte sensibil, iar ritmica utilizată (chiar 
şi în cadrul invariabilului 3/4) este foarte diferită, pornind de la aspectul cruzic / anacruzic şi 
continuând prin multiple nuantäri: gratios, nobil, maiestuos ori strălucitor. 

Deşi formulele ritmice generatoare ale fiecărui menuet în parte sunt diferite, 
dansul în sine este întotdeauna unanim recunoscut. În schimb, prin variaţia la nivelul 
morfologic (deşi, în general, Mozart urmăreşte doar modelul ternar), fiecare piesă devine o 
lume aparte, creând o anume distantare sau apropiere de dans. Analiza morfologică si 
structurală relevă faptul că toate menuetele Cvartetelor haydniene prezintă o formă ternară, 
dar chiar şi cel mai simplu dintre ele (din Cvartetul în si bemol major, KV 458) abordează 
anomalii structurale care îl îndepărtează de modelul lui Kirnberger. Se remarcă aici asimetria 


strofei întâi (3+5) şi continua modificare a planurilor texturii muzicale. 


KV 458: Menuetto. Moderato A Al retranzitie A 
1 9 16 21-28 
sib major sol minor ~ fa major sib major 


Dacä in cazul de fatä, tempoul a fost notat si pästrat ca atare (Moderato), in celelalte 
cvartete, situatia vitezei de executie nu este la fel de clarä. Desigur, lipsa termenilor de 
mişcare nu ar putea fi considerată o mare problemă, de vreme ce tempoul ar putea fi dedus din 
caracterul ritmic şi tipul măsurii. Dar, faptul că Mozart a ezitat în alegerea tempoului, notând 
initial viteza necaracteristică Allegro, ar putea fi considerat un gest ce atrage atenţia asupra 
unei crize structurale a menuetului, contaminat adesea cu elementele caracteristice formei de 
sonată. 

In Menuetul Cvartetului în re minor, KV 421, indicatia de tempo a lipsit initial, fiind 
adăugată doar ulterior, la ediția princeps: Allegretto. Aici, Mozart reuşeşte să uimească din 
nou în felul său inocent, prin care, cu o trăsătură de condei pe cât de complexă pe atât de 
firească, ne face să ne cutremuräm în fața geniului său. Silke Leopold consideră că acest 
menuet este ieşit din comun nu prin apropierea de alte tipuri de formă (ca, de pildă, sonata), ci 
printr-o manieră de „desfigurare a genului”, realizată prin mijloace caracteristice de 


construcţie, care acţionează în defavoarea funcţiei specifice a părții în cadrul întregii lucrări.” 


” Silke Leopold, Menuett über das Menuett, „Musica” 1989/1, p. 42-43. 


26 


KV 421: Menuetto. Allegretto A Al retranzitie A 
1 11 23 30-39 


re minor la minor ~ re minor re minor 


Încă de la început, morfologia fiecărei voci este diferită, acestea devenind neomogene 
în desfăşurarea lor temporală, astfel că cezura dintre frazele componente nu este simultană 
(vioara întâia: 6+4; vioara a doua şi viola: 5+5 şi violoncelul: 7+3). Desigur că, decalajul se 
datorează unei intenții de imitație, în care un rol important îi revine celulei ritmice inițiale, dar 
acest lucru nu scuză asimetria perioadei, alcătuită din 10 măsuri. 

Desfigurarea genului continuă cu alte două exemple unde menuetul începe să se 
apropie de forma de sonată prin modulatia la dominantă în strofa întâi, tendinţele de elaborare 
din strofa secundă ori prin dinamizarea reprizei: Cvartetele in do major, KV 465 şi în la 
major, 464.” Din această cauză, se constată şi tendința de pierdere a caracterului specific de 
dans, care devine din ce în ce mai voalat şi doar sugerat prin unele ritmuri sau gesturi 
melodice. 

In menuetul Cvartetului în do major, KV 465 (care purtase initial indicatia Allegro, 
urmând să devină Allegretto în ediţia princeps), iregularitätile structurale continuă să se 
amplifice. Astfel, prima strofă, de 20 de măsuri, are o construcţie ternară, justificată prin 
funcţia tonală a frazelor (fraza întâi: do major, fraza a doua: modulantă, fraza a treia: sol 
major). Repriza (Av) va relua această structură, dar păstrând unitatea tonală (do major) şi 
dobândind o codă de patru măsuri. În plus, strofa mediană este asimetrică la rândul ei, datorită 
imitatiei ce apare la violoncel, în măsura 27, şi din cauza instabilității tonale. Se remarcă ideea 
de elaborare prin continua modulație frazică, adesea întâlnită în creaţia lui Mozart, procedeu 
ce devine, la clasici, o excelentă modalitate prin care acelaşi gest melodic poate fi 


reinterpretat în alte variante şi contexte. 


KV 465: Menuetto. Allegretto A Al retranzitie Av 
1 21 36 40-63 
do major ~ sol major instabilitate tonală ~ do major 


* Prezentate aici nu în ordine cronologică, ci în funcție de complexitatea lor. 

Un pas în plus în aspectul elaborat al formei se face cu Menuetul Cvartetului in la 
major, KV 464, unde lärgirile frazelor estompează şi mai mult caracterul dansant. În mod cert, 
aceste lărgiri sunt necesare datorită modulatiei si fixării noii tonalități şi sunt marcate de către 
autor cu nuanța piano (m.13-20; 24-28), în timp ce celelalte motive apar în forte. Este 
interesant şi contrastul dinamic dintre fraze, care, deşi au conţinut motivic identic, sunt puse 
în opoziţie în planul intensitätilor. Nu putem trece cu vederea echilibrul de-a dreptul 
geometric al texturii, care porneşte de la unison (scriitură pe care Mozart o foloseşte adesea, 
pentru a crea efecte dramatice) şi se diversifică în mod gradat, într-atât încât, la un moment 
dat, fiecare voce devine solistă (imitatiile din măsurile 13-17), pentru ca în finalul strofei, 
tensiunea să se rezolve într-o izoritmie aproape perfectă. Contrapunctul este suveran aici şi 


este realizat cu o fineţe desăvârşită. 


KV 464: Menuetto. Allegretto A Al retranzitie Av 
1 29 53 55-72 
la major-mi major mi major ~ la major la major 


Strofa mediană este surprinzătoare atât prin procedeele de elaborare, cât şi, mai ales, 
prin elementele cu caracter dramatic — o pauză generală şi un motiv ritmic pe un acord de 
septimă — ce întrerup fluxul melodic şi creează adevărate momente de hoquetus. Ele sunt 
interpolate în lanţul de cinci fraze egale ca număr de măsuri, in care linia melodică principală 


îşi schimbă mereu poziţia între cele patru instrumente: 


fr.1 interpolare fr.alla fr.alll-a interpolare fr.alV-a fr.aV-a retranzitie 


29 33 34 38 42 45 49 53 
(pauzä generalä) (sol-mi-do#-si) 
mi major fa# minor re major fa# minor re major 


Pendularea motivului de bazä de la vioara intäi la violä ori la violoncel confirmä, incä 
o datä, modernitatea cvartetului de coarde mozartian, färä a da impresia, nici un moment, cä 


una dintre cele patru voci ar avea cuväntul cel mai important. Insusi unisonul cu care aceastä 

piesă debutează poate fi considerat, în acest sens, un semn al „democratiei” instaurate de către 
Mozart în cadrul genului. 

Observațiile legate de iregularitätile structurale, modulatii, elementele cu caracter 
dramatic (pauza generală, acorduri de septimă cu efect de hoquetus) şi de tehnica 
interpolărilor melodice, sunt, cu siguranță, puternice argumente în favoarea îndepărtării 
substanței muzicale de genul dansant. Nu întâmplător, în manuscrisul mozartian lipseşte 
indicatia de tempo, care nici nu a mai fost adăugată, de altfel, în ediţia princeps. Datorită 
alterărilor structurale, această pagină muzicală pare a fi altceva decât un simplu dans. Forma 
de sonată începe să îşi spună cuvântul din ce în ce mai distinct. Totuşi, încă nu se poate vorbi 
în acest caz, la fel ca şi în cel precedent (Menuetul din Cvartetul de coarde in do major, KV 
465) de o formă de sonată desăvârşită, întrucât lipsesc contrastele tematice, care la Mozart 
(spre deosebire de Haydn) sunt importante. Este adevărat că neglijarea principiului tonal şi 
punerea accentului doar pe ierarhizarea temelor a condus adesea până la abordarea, aproape în 
totalitate, a creaţiilor muzicale sub spectrul formei de sonatä.’* În acest fel, remarcile lui Jens 
Peter Larsen, referitoare la importanța contrastului tonal, sunt întru totul justificate.” Dar, în 
cazul menuetelor din Cvartetele haydniene, din cauza obisnuintei de a modula la dominantă în 
prima strofă (un element gramatical firesc al muzicii clasice), cea mai puternică apropiere de 
forma de sonată se face prin abordarea, în paralel, a contrastului tematic şi tonal. 

Acest lucru se petrece în două dintre menuetele Cvartetelor haydniene, unde Mozart 
dă curs din plin fenomenului de „contaminare formală”: Cvartetul în mi bemol major, KV 428 
şi Cvartetul în sol major, KV 387.2 Cele două exemple au în comun si faptul că tempourile 
lor au fost modificate de către Mozart din Allegro in Allegretto. În plus, unele caracteristici 
structurale sunt identice: incipitul temei întâi apare şi în alte secțiuni ale formei, puntea preia 
materialul temei întâi şi porneşte ca o frază consecventă, realizând modulatia şi încheind 


prima strofă, tema a doua este mai restrânsă, strofa mediană nu este o tratare în adevăratul 


* Adolf Bernhard Marx aseza la baza formei de sonată o premisă estetică ce sublinia necesitatea contrastului 
tematic şi neglija complet rolul modulatiei (Lehre von der musikalischen Komposition / 1837-1847). Astfel, se 
pierdea din vedere complet tensiunea produsä in cadrul expozitiei prin aparitia temei a doua in altä tonalitate, 
fapt ce declanşează şi drumul modulatoriu al tratării. Practica muzicală infirmă însă teoria lui Marx, in special 
prin creaţia lui Haydn, în sonatele căruia tema a doua este, adesea, o transpozitie a temei întâi în noua tonalitate. 
Un alt exemplu ar fi reaparitia motivicii temei întâi nu neapărat la începutul temei a doua, ci într-o secţiune 
ulterioară sau în finalul ei, manieră pe care a practicat-o şi Beethoven, în special în simfoniile sale. 

* Arătând si observaţiile critice ale lui Hans Mersmann, Kurt Westphal şi Rudolf von Tobel față de concepţia lui 
Marx, Larsen subliniază că semnificaţia temelor poate fi, ce-i drept, esenţială, dar funcțiunea lor şi evoluţia 
tonală sunt, în primul rând, elementele ce constituie suportul construcţiei formei de sonată (Jens Peter Larsen, 
Sonatenform-Probleme, Festschrift Friedrich Blume zum 70. Geburtstag, edited by Anna Amalie Abert und 
Wilhelm Pfannkuch, Bărenreiter, Kassel etc., 1963, p. 228-229). 

?° Enumerate, din nou, în funcţie de complexitatea lor structurală. 

sens al cuvântului (în Menuetul din Cvartetul în mi bemol major, KV 428, ea pare mai 
degrabă un episod), repriza prezintă dinamizări substanţiale la nivelul temei întâi sau al punţii, 
coda e inexistentă. 

Desigur, putem vorbi şi de anumite particularități speciale pentru fiecare dintre cele 
două menuete. În cel din Cvartetul în mi bemol major, KV 428, scriitura e mai simplă, lipsită 
de speculatia contrapuncticä. Un cap de temă pregnant este prezent în deschiderea celor două 
fraze ale temei întâi (m.1-2 / m.7-8). Consecventa, modulând la dominantă, preia şi funcția de 
punte. Tema a doua are două secțiuni: Bl (m.11) şi B2 (m.17), iar capul temei întâi (în 
transpozitie) este reluat în finalul episodului cu rol de tratare (m.35-36, vioara a doua), 
anticipând repriza. Aici, dinamizarea apare atât la nivelul temei întâi (m.37), transformată 


substanţial prin lipsa modulatiei, cât şi al temei secunde. 


KV 428: Menuetto. Allegretto: Expoziție Tratare Repriza 
T1 T2Bl B2 (episod) TI T2B1 B2 
1 11 16 27 37 48 54-70 
mib major ~ sib major mib major 


Cel mai complex menuet din punctul de vedere al scriiturii componistice, în special 
prin dialogul contrapunctic din expoziție (dinamizat în repriză) şi prin tendința de elaborare 
din tratare este cel din Cvartetul in sol major, KV 387. Tema întâi şi puntea debutează cu 
motive similare (reluate variat şi la începutul tratării) şi au extensii identice (10 măsuri în loc 
de 8). Foarte interesantă este folosirea dinamicii în măsurile 3-6, în care vioara întâi, având o 
linie ascendentă cromatică provenită din partea întâi a Cvarterului (T1, m.2!), are de cântat 
alternativ în piano şi forte, manieră reluată în oglindă de către violoncel (m.7-8), apoi, în 
stretto, de vioara a doua şi violă (m.13-16). Astfel, apar accente de un efect dramatic fără 
precedent, exploatat la maximum de către compozitor şi care sunt o expresie a esteticii 
clasice, ce tinde spre echilibru prin contrastul dintre tensiune şi stabilitate. Scriiturii 
contrapunctice din tema întâi şi punte i se opune cea omofonă din tema a doua, cu o 
configuraţie extinsă (B2 urmată de codetta). 

Tratarea este scurtă, fiind bazată iniţial pe capul primei teme, dar inserând, mai târziu, 
un motiv ritmic cu tril (m.55, 57), care anunţă subtil, materialul Trioului. În drumul său tonal, 


această secțiune nu este lipsită de surprize. Într-un spaţiu relativ redus, are loc o inflexiune în 


30 


mi minor, apoi în sol minor, pentru ca în cele din urmă, încheierea să se realizeze pe 
dominanta lui sol major. In repriză, tema întâi şi puntea apar comasate, având loc astfel o 
dinamizare faţă de expoziție. Deşi la nivelul temei a doua nu apar dinamizäri structurale, pe 


lângă drumul tonal modificat în mod obişnuit, se remarcă o instrumentatie diferită. 


KV 387: Menuetto. Allegretto: Expoziţie Tratare retranzitie Repriza 
TI punte T2 Bl B2 Tl+ punte T2B1B2 
1 11 21 29 41 55 63 74 82-93 
sol major ~ re major sol major 


lată deci, că majoritatea menuetelor din Cvartetele haydniene sunt puternic 
contaminate de forma de sonată, fie prin reala abordare a schemei formale respective (cu 
respectarea principiului tonal şi prin apariţia a două teme distincte în expoziţie), fie doar prin 
elemente de asimetrie structurală, tendinţe de elaborare (cu momente intense de polifonie şi 
de armonie cromatică), ori dinamizări. Acest tip de combinare a genului cu forma nici nu 
trebuie sa surprindă, de vreme ce sonata (ca formă) se dezvoltase din tiparele dansante ale 
barocului târziu. Astfel, stilul muzicii de la sfârşitul secolului al XVIII-lea adoptă din ce în ce 
mai des forma de sonată, absorbită şi de către mişcarea lentă, de rondoul final sau de menuet. 
În fond, se poate considera că, în această perioadă istorică, sonata nu este în mod strict o 
matrice fixă, ci un mod de a articula şi transforma un set de forme moştenite din prima 
jumătate a secolului.” 

În cazul lui Mozart, se constată că tocmai acele menuete care abordează forma de 
sonată sau încearcă să se apropie de ea erau scrise initial în Allegro (Cvartetele în sol major, 
KV 387, în mi bemol major, KV 428 şi, respectiv, în do major, KV 465) ori nu aveau indicaţii 
de tempo (Cvartetul în re minor, KV 421). Acest lucru sugerează că tempoul ar fi putut fi ales 
în virtutea tradiţiei de tip „Allegro de sonată”, fapt la care Mozart a renunțat ulterior, lucru 
confirmat şi de menuetele din cvartetele de coarde scrise mai târziu. Preferând menuetul de tip 
italian, în tempo mai rapid, compozitorul a considerat de cuviință interpretarea lucrărilor sale 
de acest gen în Allegretto, tempo ce devine un adevărat idiom pentru menuet. Cazul dansului 
din Cvartetului în la major, KV 464 este unic prin neadăugarea unei indicaţii de tempo, 


probabil şi din cauza caracterului extrem de dramatic al scriiturii. 


* Charles Rosen, Sonata Forms, W.W. Norton & Company, New York & London, 1988, p.123. 

Problema modificării termenilor de mişcare s-ar putea să fie însă şi mai complexă, dat 
fiind că se ştie cât de important este termenul de “tempo” pentru Mozart.” Corecturile sau 
adäugärile pe care autorul le-a fäcut in diverse manuscrise vin, in fond, in sprijinul ideii cä el 
a urmärit sä noteze cät mai exact viteza de executie necesarä. Dar, dincolo de sugestia datä de 
compozitor, trebuie tinut cont de faptul cä fiecare tempo poate dobändi intelesuri si valori 
diferite in functie de metru si ritm. Mozart, format ca interpret de la o fragedä värstä la scoala 
părintelui său Leopold, a învăţat de la acesta că numai atunci un muzician devine desăvârşit, 
când e capabil să descifreze cu precizie tipul mişcării din structura muzicală a compoziţiei. 

In Cvartetele haydniene, cele mai dramatice modificări de tempo se petrec la nivelul 
menuetelor, celelalte schimbări, mai puţin importante, privind mai degrabă termenii de 
expresie.” Ca posibile viteze de execuţie a menuetelor, Mozart a abordat în final cu exactitate 
doar două: Allegretto şi Moderato. O a treia mişcare, neprecizată însă, poate fi subinteleasä 
prin observarea valorii pulsatiei şi prin examinarea structurii ritmice în general (Menuetul din 
Cvartetul în la major, KV 464). De aici, reiese că acest menuet face parte din categoria mai 
rapidă — Allegretto (cu foarte puţine excepții, toate menuetele fără indicație de tempo 
corespund acestei viteze). 

Moderato apare în cazul menuetului din Cvartetul in mi bemol major, KV 458, acesta 
fiind singurul dans care abordează valori scurte şi foarte scurte (imposibil de cântat repede), 
din care cauză caracterul piesei devine mai aşezat.“ Majoritatea menuetelor au fost însă 
publicate cu tempo Allegretto. Desigur, cele patru menuete purtând această indicație nu vor fi 
cântate niciodată la exact aceeaşi viteză, din cauza configurației lor ritmice cu totul diferite, ce 
face execuțiile să varieze discret. În fond, acestea nici nu sunt departe de acel Allegro 
obişnuit, cotat la Mozart în cazul unei mişcări ternare de % cu 168 — o viteză care nu este 
extrem de rapidă!” De vreme ce modelul Cvartetelor haydniene l-a constituit Op. 33 de 
Haydn, am putea presupune că tempoul rapid al scherzourilor incluse aici ar fi putut să îl 


inspire pe Mozart în alegerea unei viteze anormal de rapide pentru unele menuete ale sale. 


2% « Cel mai necesar...cel mai greu... cel mai important lucru în muzică” (Mozart citat de Marty, ix). 

? Andante cantabile înlocuit cu Andante în partea a treia din KV464, Molto Allegro înlocuit cu Allegro molto în 
finalul din XV 387, Allegro moderato înlocuit cu Allegro în partea întâi din KV 421, Adagio înlocuit cu Andante 
cantabile în partea a doua din KV 465 etc. 

30 Mozart vorbeşte în asemenea cazuri de un “menuet teatral”, mai amplu ca dimensiuni şi „cu multe note” (apud 
Rudolf, op. cit., p.217 si Gleich, op. cit., p. 91-92). În creaţia compozitorului, apar câteva astfel de exemple în 
Sonata pentru vioară KV 31 (Tempo di Menuetto moderato), Variaţiunile pentru pian KV 180 (Menuetto 
andante), Sextetul de suflători KV 270, Cvartetele de coarde în si b major KV 458 şi KV 589 (Moderato) şi, fără 
îndoială, în finalul actului întâi din Don Giovanni, unde, deşi tempoul nu e precizat, el nu poate fi executat altfel 
decât într-o viteză mai lentă, datorită faptului că menuetul e suprapus unui contradans şi unui dans german în 
3/8, care are „multe note”! 

31 Apud Marty, op. cit. 

Dar, numărul extrem de redus al acestor dansuri cu tempo Allegro din creația mozartianä în 
general arată că, în fond, compozitorul nu a fost interesat să experimenteze cu viteza 
menuetelor în genul simfonic ori cameral.” Aportul important al formei de sonată, cu al său 
specific Allegro ar fi deci o explicaţie mai plauzibilă în ceea ce priveşte viteza iniţială a 
menuetelor din Cvartetele haydniene. Dar, compozitorul a considerat, în fina, că nu ar fi de 
dorit ca alterarea formei menuetului prin „sonatizare” să impună de la sine şi împrumutul 
tempoului. În acest caz, s-ar pierde întru totul caracterul dansant, care şi aşa este estompat 
destul de mult prin elementele de construcţie specifice sonatei. 

Pentru posibilele tempouri ale menuetelor, cele două cărți de referință pentru vitezele 
de execuţie la Mozart sunt în consens. Dar, J-P Marty indică cu precizie valorile pentru 
măsura de % prin raportul părtime/doime cu punct", în timp ce C.-Ch. von Gleich sugerează o 


mai mare flexibilitate a mişcării" 


MARTY: 
MENUETTO CANTABILE 72/24 
TEMPO DI MINUETTO 80/27 
GRAZIOSO 


TEMPO DI MINUETTO (lent) 96/32 


MENUETTO MODERATO 108/36 
MENUETTO GALANTE 


TEMPO DI MINUETTO (rapid) 126/42 


MENUETTO ALLEGRETTO 144/48 


32 Astfel de menuete apar in Cvintetul de coarde KV 174 si în Trioul de coarde KV 563. In rest, dansurile 
ternare rapide constituie un gen aparte, purtând titulatura de „dansuri germane”. 

3 Marty, op. cit., p. 197. 

34 Gleich, op. cit., p. 99. 

GLEICH: 


34 Menuett Andante, Allegretto Allegro 
Moderato 
se 72 80 88 96 104 112 120 132 144 160 


În concluzie, se poate afirma despre menuetele Cvartetelor dedicate lui Haydn că, 
deşi ele se nasc din retorta tradiției dansului stilizat, se îndepărtează, în acelaşi timp, de 
modelele destul de simpliste ale vremii, atât prin profunzimea lor compozitionalä, cât si 
printr-o expresie de mare forță, ce schimbă întru totul funcția cvartetului ca gen cameral. 
Dacă, în jur de 1750-1760, el era destinat, cu precădere, amatorilor (interpreţi şi auditori 
deopotrivă), fiind oarecum mai puţin „elaborat”, deja la 1780, beneficiind de avantajele 
genului simfonic (mult mai bine organizat şi mai complex), va asimila din acesta tot ce era 
mai bun în planul tehnicii de compoziţie. În acest fel, cvartetul de coarde se desävärgeste 
şi devine ceea ce reprezintă şi azi: chintesenta compoziţiei muzicale si un simbol al 


măiestriei artistice. 

